Қазіргі Қазақстанда жағымпаздық идеологиясы ғана бар
"Қазіргі Қазақстанда жағымпаздық идеологиясы ғана бар" | "https://abai.kz/post/136081"
TITLE: Қазіргі Қазақстанда жағымпаздық идеологиясы ғана бар
URL: https://abai.kz/post/136081
META: "Қазіргі Қазақстанда жағымпаздық идеологиясы ғана бар" | "https://abai.kz/post/136081"
DATE: 06.07.2021
AUTHOR(s): Дос Көшім
TOTAL WORDS: 126
TEXT: Қазақстанның ең үлкен тойы – Тәуелсіздік. Осы Тәуелсіздік пен Астананың тойына бөлінетін ақшаны салыстырсаңыз тіліңізді тістеп қаласыз. Иә, Астананы тәуелсіздіктің символы дейді. Дұрыс та шығар. Дегенмен, неліктен Тәуелсіздік күніне, Желтоқсан көтерілісіне немесе бұдан басқа да тарихи оқиғаларға дәл Астананың тойын тойлағандай, керек десеңіз бұдан артық көңіл бөлмеске? Астананың туған күнін тойлау жай ғана жағымпаздық. Басқа ештеңе емес. Назарбаевтың төл туындысы, Назарбаевтың идеясы деп қараудан ғана туған… Астананың қабырғасы қаланған тарихи күнді өзгертіп, оны президенттің туған күнімен тұспа-тұстау баланың ойыны сияқты көрінеді маған. Астананың туған күнін тойлау бір адамға Құдайдай табынудың белгісі сияқты көрінеді маған. Соншама шығынға батып не көрінді әйтпесе?! Қазіргі биліктің идеологиялық жұмысы Астананың айналасымен ғана шектеліп қалған сияқты. Сияқты емес, дәл солай. Ұлттық идеология жоқ, жағымпаздық идеологиясы ғана бар қазіргі Қазақстанда. Дос Көшім Abai.kz
